Diari Oficial de la Generalitat Valenciana


Sumari del DOGV 8142, del 05-10-2017 (2017/8701)

RESOLUCIÓ de 3 d'octubre 2017, del Servei Territorial de Transports de València, per la qual s'autoritza a prendre servei les persones titulars de les autoritzacions del taxi residenciades en les àrees funcionals limítrofs amb l'àrea funcional de Cheste i les de l'àrea de prestació conjunta de València, en l'àrea funcional de Cheste, amb ocasió de la celebració del gran premi de moto GP 2017 en el circuit Ricardo Tormo de Cheste.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8142

Data del DOGV
:   05-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8701


Data del document
:   03-10-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 3 d'octubre 2017, del Servei Territorial de Transports de València, per la qual s'autoritza a prendre servei les persones titulars de les autoritzacions del taxi residenciades en les àrees funcionals limítrofs amb l'àrea funcional de Cheste i les de l'àrea de prestació conjunta de València, en l'àrea funcional de Cheste, amb ocasió de la celebració del gran premi de moto GP 2017 en el circuit Ricardo Tormo de Cheste. [2017/8701]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat València, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servei en altres àrees funcionals.  
Durant els dies 10, 11 i 12 de novembre de 2017 es disputa el gran premi de moto GP 2017 en el circuit Ricardo Tormo de Cheste, aquesta celebració suposarà un important increment de les necessitats de mobilitat en el dit municipi i el seu entorn.  
Per tal de garantir una oferta de servei de taxi adequada a l'important increment de la demanda d'aquest servei de transport durant els dies de celebració es considera oportú permetre que prenguen servei les autoritzacions de taxi residenciades en les àrees funcionals limítrofs amb l'àrea funcional de Cheste i les de l'àrea de prestació conjunta de València, en l'àrea funcional de Cheste.  
Per això, a proposta de les associacions representatives del sector, fent ús de les competències, i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
  
Únic  
Autoritzar durant els dies 10, 11 i 12 de novembre de 2017 que les persones titulars de les autoritzacions del taxi residenciades en les àrees funcionals limítrofs amb l'àrea funcional de Cheste i les de l'àrea de prestació conjunta de València, puguen prendre servei en l'àrea funcional de Cheste. Se'ls reconeix una preferència per a prendre serveis aquests dies a les autoritzacions de taxi residenciades en el terme municipal de Cheste.  
La present resolució es dicta per delegació de competències de la Direcció General d'Obres Públiques, Transport i Mobilitat, ordenada per Resolució de 8 de maig de 2017, de delegació de funcions en els serveis territorials de transport (DOGV 8052, 31.05.2017). La resolució adoptada es considera dictada per l'òrgan delegatori. Tot això de conformitat amb l'article 63 de la Llei 5/1983, de 30 de desembre, del Consell, i article 9 de la Llei 40/2015, d'1 d'octubre, de règim jurídic del sector públic.  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptat des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 3 d'octubre de 2017.- La cap del Servei Territorial de Transports de València: Elena Herrero García.